Lillehammer Ishockeyklubb

**Lillehammer Ishockeyklubb** (**L.I.K.**; stiftet 2. november 1957) er en norsk ishockeyklubb fra Lillehammer i Innlandet. Klubben spiller sine hjemmekamper i Eidsiva Arena på Stampesletta. Klubben vant sitt foreløpig eneste norgesmesterskap i 1993/94-sesongen da de slo  i finalekampene.

Klubben har siden 1991 spilt i Elitehockeyligaen og har siden stiftelsen brukt røde drakter. Lillehammer 2/NTG var rekruttlaget til Lillehammer IK og hadde tett samarbeid med Norges Toppidrettsgymnas. De spillet sine hjemmekamper i Kristins Hall og holdt til i 1. divisjon. Klubben har i tillegg aldersbestemte lag fra under 10 år til U20-nivå, i tillegg til et elitelag i norsk damehockey sin Bambusa-liga.

## Tabellen
### Herrelaget

### Damelaget

## Ishockey for menn

### Historikk
Lillehammer Ishockeyklubb ble stiftet 2. november 1957 rundt kjøkkenbordet til Kåre Bergh i Mejdells gate i Lillehammer. De første årene spilte Lillehammer på Mjøsisen, før det ble laget en utebane på Stampesletta. I disse årene på Mjøsisen spilte Lillehammer i de lavere divisjonene.

Hockey-interessen i Lillehammer kom med Kristins Hall som stod ferdig i 1988. Den første kampen der til Lillehammer I.K ble spilt mot Oshaug 10. desember 1988. I perioden etter dette gikk det fort oppover for L.I.K. Med de tilbakevendte Lillehammeringene Øystein Tronrud, Lars Bergseng og Arne Bergseng på laget spilte de om opprykk til eliteserien i sesongen 1990-1991. I opprykkskampen mot LM-90 vant Lillehammer hele 10-0 og var dermed klare for eliteserien.

I Lillehammers aller første eliteseriekamp var det duket for tidenes første mjøsderby i eliteserien. Lillehammer møtte Storhamar i en fullsatt Kristins Hall, og vertene vant 4–3 etter å ha ligget under 1–3 etter to perioder.

Lillehammer var en middelhavsfarer i de første årene i toppen, men i OL-året 1994 hadde Lillehammer forsterket laget sitt med profiler som Arne og Lars Bergseng, Tommy Jakobsen og Svein Enok Nørstebø, samt at Geir Myhre var inne som trener. Det førte til at Lillehammer hadde et sterkt lag som nådde helt til NM-finalene, etter at de hadde slått ut selveste Vålerenga i semifinalen. I finalen 5. april 1994 slo Lillehammer laget til Storhamar; Lillehammers Tor Nilsen scoret seiersmålet mot SIL-keeper Remo Martinsen da 17,39 minutter var spilt av den fjerde perioden.

Etter sesongen 1993/1994 mistet Lillehammer mange av sine beste spillere. I oktober 1994 spilte Lillehammer Europa-cup i Østerrike. Motstanderne var Feldkirch fra Østerrike, Jaca fra Spania og Kloten fra Sveits. Lillehammer klarte ikke å kvalifisere seg til videre spill. Årene som fulgte ble ikke bra for laget, som havnet lengre ned på tabellen og som slet med økonomien.

I sesongen 2001/2002 ble det bronse på Lillehammer etter en satsing som brakte blant andre Tommy Kiviaho, Glenn Detulleo, Magnus Axelsson, Mats Graesén og Jyrki Poikolainen til Lillehammer for å spille ishockey. Den sesongen var også gjennombruddssesongen til NHL-spilleren Ole-Kristian Tollefsen. Satsingen ble imidlertid svært dyr, og Lillehammer var veldig nær konkurs våren 2003. Men med Kjell Stenberg i førersetet for en økonomisk snuoperasjon, klarte Lillehammer både å beholde eliteserieplassen og å reise seg igjen organisatorisk og økonomisk. Noe av nøkkelen til dette var en bevisst satsing på unge og lokale spillere, i kombinasjon med spillere fra Tsjekkia.

Lillehammer inngikk også en avtale med Norges Toppidrettsgymnas, og det er en del spillere derfra som er stammen i dagens L.I.K.-lag. Blant spillerne som har gått på toppidrettsgymnaset kan nevnes Ole-Kristian Tollefsen, Mathias Gundersen, Knut Henrik Spets og Lars Erik Spets.

I 2005/2006-sesongen endte Lillehammer på 8.&nbsp;plass i serien, etter å ha tapt for Stjernen i kvartfinalen. Foran 2006/2007-sesongen hentet L.I.K. tilbake Tor Nilsen som ny hovedtrener, og etter en svært turbulent sesong ledet Nilsen laget til 9.&nbsp;plass i grunnserien og fornyet toppseriekontrakt etter kvalifiseringsserien. Etter flere år med sportslig stagnasjon og økonomiske vansker, hadde L.I.K. en bedre periode på starten av 2010-tallet. Før 2015/2016-sesongen måtte L.I.K. kvalifisere seg for spill i GET-Ligaen.
 
I sesongen 2016/2017 ble det sjetteplass på Lillehammer etter en jevn serie og en satsing som brakte blant andre Christoffer Bengtsberg, Brett Cameron,David Morley og Stephan Vigier til Lillehammer for å spille ishockey. 

Sesong 2017/2018 ble det en velfortjent bronse på Lillehammer. På våren kom Lillehammer seg til finalen, sin andre finaleseire i klubbens historie. Det var 24 år etter at Lillehammer var i en finale mot Storhamar, som de møtte igjen. Finalen var lenge åpen, men denne gangen dro Hamar-laget det lengste strået og vant 4-1 i kamper .

I oktober 2022 var Lillehammer IK i økonomiske vanskeligheter og var nødt til å fristille flere spillere for å unngå konkurs. Klubben hadde en negativ prognose for 2022 på 3,5 millioner kroner. Klubben Lillehammer IK unngikk konkurs på nyåret i 2023 med et nytt styre, men måtte gi slipp på flere profilerte spillere, deriblant Andreas Martinsen, Nick Dineen, Trym Gran og Sverre Rønningen. Etter en blandet 2023-24 sesong var det igjen alvorlige økonomiske problemer for ishockeyklubben i desember 2024 som medførte kutt i stillinger og lønninger. 

Høsten 2025 ble kjent at Johan Åkerman blir trener for Elitehockeyligaen laget.

### Hockey Classic
Den 18. november 2017 var klubben vert for et arrangement kalt Hockey Classic, et spill mellom Lillehammer IK og deres rival Storhamar Hockey i Håkons Hall. Dette var første gang siden 1995 de spilte mot hverandre i Håkons Hall, og spillet var en suksess økonomisk og sosialt. Det ble et enormt fremmøte som satte en ny, innendørs, norsk hockeyrekord med 10&nbsp;031 fremmøtte. 17. november 2018 fant en ny Hockey Classic sted, med over 9&nbsp;000 tilskuere. Lillehammer klarte å slå Storhamar 3-2 etter en imponerende comeback av Alexander Reichenberg.

I 2019 var det en ny Hockey Classic i Håkons Hall, der Lillehammer tok en 3-2 seier over Storhamar foran 9&nbsp;165 tilskuere. Hockey Classic 2020 ble avlyst grunnet corona-pandemien, det samme med arrangementet i 2021.

I 2022 var det tid for ny Hockey Classic, denne gangen med Stavanger Oilers som motstander. Denne kampen vant Lillehammer 4-1 foran 6&nbsp;532 tilskuere. I skrivende stund har Lillehammer vunnet 3 av 4 kamper i Hockey Classic, og det er fortsatt ønske om at arrangementet fortsetter, på tross av en negativ trend i tilskuerantall. Også Lillehammers damelag spilte tidligere denne dagen mot Stavanger i sin første sesong og fikk en seier foran et daværende rekordpublikum for kvinneserien.

Storhamar ble på nytt gjort til motstander for Hockey Classic i 2023. Dette ble en stor begivenhet hvor den tidligere rekorden fra 2017 ble slått da hele 10&nbsp;348 tilskuere møtte opp i Håkons Hall. Denne gangen tok Storhamar en seier med 2-4 over Lillehammerlaget. I 2024 var det på nytt duket for Hockey Classic i Håkons Hall hvor Storhamar igjen var motstander. Denne kampen endte med noe færre tilskuere enn tidligere, men fortsatt med seier til gjestene hvor Storhamar tok en seier på 3-0.

### Sesong for sesong A-lag siden 1989
*1989-1990 – Nr. 3 i 3. divisjon
*    1990-1991 – Nr. 2 i 1. divisjon
*   1991-1992 – Nr. 8 i Eliteserien
*   1992-1993 – Nr. 5 i Eliteserien
*    1993-1994 – Nr. 3 i Eliteserien (NM-Gull)
*    1994-1995 – Nr. 3 i Eliteserien (Bronsemedalje i NM)
*   1995-1996 – Nr. 5 i Eliteserien (Bronsemedalje i NM)
*  1996-1997 – Nr. 6 i Eliteserien
* 1997-1998 – Nr. 6 i Eliteserien
* 1998-1999 – Nr. 7 i Eliteserien
* 1999-2000 – Nr. 8 i Eliteserien
*  2000-2001 – Nr. 8 i Eliteserien
* 2001-2002 – Nr. 4 i Eliteserien (Bronsemedalje i NM)
* 2002-2003 – Nr. 8 i Eliteserien
* 2003-2004 – Nr. 9 i Eliteserien
* 2004-2005 – Nr. 8 i UPC-ligaen
* 2005-2006 – Nr. 8 i UPC-ligaen
*2006-2007 – Nr. 9 i UPC-ligaen
*2007-2008 – Nr. 6 i GET-ligaen
*2008-2009 – Nr. 3 i GET-ligaen
*2009-2010 – Nr. 5 i GET-ligaen
*2010-2011 – Nr. 5 i GET-ligaen (Bronsemedalje i NM)
*2011-2012 – Nr. 4 i GET-ligaen
*2012-2013 – Nr. 5 i GET-ligaen
*2013-2014 – Nr. 3 i GET-ligaen (Bronsemedalje i NM)
*2014-2015 – Nr. 7 i GET-ligaen
*2015-2016 – Nr. 9 i GET-ligaen (ikke sluttspillplass) 
*2016-2017 – Nr. 6 i GET-ligaen
*2017-2018 – Nr. 3 i GET-ligaen (Sølvmedalje i NM)
*2018-2019 – Nr. 4 i GET-ligaen
*2019-2020 – Nr. 4 i GET-ligaen (Sluttspillet ble avlyst grunnet koronavirusutbruddet i 2019–2020.) )
*2020-2021 – Nr. 5 i Fjordkrafligaen (Sesongen ble avlyst grunnet stort smittetrykk i Koronaviruspandemien.) 
*2021-2022 – Nr. 7 i Fjordkraft-ligaen
*2022-2023 – Nr. 7 i Fjordkraft-ligaen
*2023-2024 - Nr. 7 i Elitehockeyligaen
*2024-2025 - Nr. 6 i Elitehockeyligaen

### Lag for 2022–2023-sesongen

### Meritter
* L.I.K. A-Lag har blitt norgesmester en gang, i 1994 mot Storhamar.

* Tapende finalist (NM-Sølv) en gang, i 2018 mot Storhamar.
* L.I.K. Kvinner ble seriemestere i Bambusa-ligaen sesongen 2022-2023.

**[[Eliteserien i ishockey for junior U-19]]**
*L.I.K. U19 har blitt norgesmester 5 ganger, i 1996, 1997, 1998, 2009 og 2011
*L.I.K. U19 har blitt seriemestere 2 ganger, i 2005 og 2010

**[[Eliteserien i ishockey for junior U-17]]**
*L.I.K. U17 har blitt norgesmester 4 ganger, i 2000, 2002, 2003 og 2007
*L.I.K. U17 har blitt seriemestere 4 ganger, i 1998, 2003, 2006 og 2009

**Pensjonerte trøyenumre**
*17: Øystein Tronrud
*24: Per Olav Skarpjordet
*25: Arne Bergseng
*94: Lars Bergseng
*44: Stein Tore Bakken

### Årets lag

*2001/2002:
*        Årets spiller i Eliteserien: Tommy Kiviaho
*    2007/2008:
*        Årets keeper: Peter Andersson
*    2008/2009:
*        Årets keeper: David Rautio
*        Årets trener: Tor Nilsen
*    2009/2010:
*        Årets spiller i GET-ligaen: Tomi Pöllänen
*        Årets løper i GET-ligaen: Tomi Pöllänen
*        Årets hoveddommer i GET-ligaen: Ole-Stian Hansen
*    2010-2011
*        Årets spiller: Gino Guyer
*        Årets senter: Gino Guyer
*        Årets back: Scott Hotham
*        Årets hoveddommer i GET-ligaen: Ole Stian Hansen

### Klubbrekorder
*Flest kamper: 801+, Joakim Eidsa Arnestad
*Flest poeng: 428, Joakim Eidsa Arnestad
*Flest mål: 168, Joakim Eidsa Arnestad
*Flest assist: 260, Joakim Eidsa Arnestad
*Publikumsrekord: 10 348 mot Storhamar IL, 28. oktober 2023

### Flest kamper

*  – spilleren er fortsatt aktiv

Statistikken inkluderer både seriekamper og sluttspillskamper.

Sist **oppdatert**: 29. april 2021

### Lillehammers trenere siden 1989
* Øystein Tronrud (1989–1991)
* Lenny Eriksson (1991–1992)
* Lenny Eriksson/Tor Helge Eikeland (1992–1993)
* Geir Myhre (1993–1994)
* Pavel Soudsky (1994–1996)
* John E. Glynne/Tom Jøstne (1996–1997)
* Geir Myhre (1997–1998)
* Risto Kerminen (1998–1999)
* Åge Ellingsen (1999–2001)
* Morgan Svensson/Mattias Andersson (2001–2003)
* Jiri Justra (2003–2005)
* Miroslav Přerost (2005–2006)
* Tor Nilsen (2006–2012)
* Niklas Eriksson (2012–2013)
* Kevin Hartzell (2013–2014)
* Tor Nilsen (2014–2015)
* Mikael Kvarnström (2015–2019)
* Pär Torstensson (2019–2021)
* Aleksandr Smirnov (2021–2023)
* Jakub Petr (2023–2025)
* Johan Åkerman (2025–)

### Lillehammers kapteiner siden 1993
*  1993/1994: Tommy Jakobsen (C)
*  1997/1998: Mattias Andersson(C)
*  1998/1999: Mattias Andersson(C)
*  1999/2000: Tom Ødegaard (C)
*   2000/2001: Dan Remy Tangnes (C), Nicklas Nordqvist (A)
*   2001/2002: Torkil Brustad (C), Timo Laituri (A), Per Olav Skarpjordet (A)
*   2002/2003: Timo Laituri (C), Jyrki Poikolainen (A), Per Olav Skarpjordet (A)
*   2003/2004: Jarle Næsset (C), Lars Sandvold Moe (A), Per Olav Skarpjordet (A)
*   2004/2005: Matthias Holmstedt (C), Lars Sandvold Moe (A), Per Olav Skarpjordet (A)
*   2005/2006: Morten Strangstad (C), Martin Polivka (A), Dennis L. Sveum (A)
*   2006/2007: Ole Eskild Dahlstrøm / Jarle Næsset (C), Martin Polivka / Lars Hammerseng (A), Brian Passmore / Morten Strangstad (A)
*   2007/2008: Lars Hammerseng (C), Stefan Sjödin (A), Patrik Bäärnhielm (A)
*   2008/2009: Stefan Sjödin (C), Patrik Bäärnhielm (A), Anders Strandberg (A)
*   2009/2010: Stefan Sjödin (C), Stein Tore Bakken (A), Patrik Bäärnhielm (A)
*   2010/2011: Gino Guyer (C), Stein Tore Bakken (A), Andreas Martinsen (A)
*   2011/2012: Gino Guyer (C), Stein Tore Bakken (A), Andreas Martinsen (A)
*   2012/2013: Aaron Marvin (C), Stein Tore Bakken (A), Stefan Sjödin (A)
*   2013/2014: Stein Tore Bakken (C), Joakim Arnestad-Eidsæther (A), Jeff LoVeccio (A)
*   2014/2015: Joakim Arnestad-Eidsæther (C), Drew Olson (A), Mikael Zettergren (A)
*   2015/2016: Stein Tore Bakken (C), Joakim Arnestad-Eidsæther (A)
*   2016/2017: Anders Grönlund (C), Stein Tore Bakken (A), Joakim Arnestad-Eidsæther (A)
* 2017/2018: Nick Dineen (C), Stein Tore Bakken (A), Joakim Arnestad-Eidsæther (A)
*2018/2019: Nick Dineen (C), Stein Tore Bakken (A), Brendan Ellis (A)
*2019/2020: Nick Dineen (C), Stein Tore Bakken (A), Brendan Ellis (A)
*2020/2021: Nick Dineen (C), Stein Tore Bakken (A), Joakim Arnestad-Eidsæther (A)
*2021/2022: Nick Dineen (C), Andreas Martinsen (A), Joakim Arnestad-Eidsæther (A), Emil Lund Nyhus (A)
*2022/2023: (Før nyttår): Nick Dineen (C), Martin Gran (A), Andreas Martinsen (A), Emil Lund Nyhus (A), Joakim Arnestad-Eidsæther (A)
*2022/2023: (Etter nyttår): Joakim Arnestad-Eidsæther (C), Emil Lund Nyhus (A), Sverre Rønningen (A), Vegard Fredriksen (A)
*2023/2024: Christian Fosse (C), Alexander Reichenberg (A), Martin Ellingsen (A)
*2024/2025: Christian Fosse (C), Martin Ellingsen (A), Joakim Eidsa Arnestad (A)

## Ishockey for kvinner
I 2022 fikk Lillehammer Ishockeyklubb et eget damelag i eliteserien for kvinner i Norge, Bambusa-ligaen. De første sesongene for laget har vært enormt vellykkede for klubben og interessen for damehockey i regionen. Den første kaptein for laget var Josefine Biseth Engmann, og laget hadde en stor andel unge spillere fra NTG Lillehammer. I sin første sesong, 2022/2023, ble Lillehammer seriemestere, og Engmann oppnådde 70 poeng på 27 kamper. I sluttspillet tapte laget i NM-finalen for Stavanger Oilers og fikk dermed NM-Sølv. I 2024 tok damene "The Double" og ble Norgesmestre med NM-gull i tillegg til seriegull.

## Supporterklubb
 
Supporterklubben til Lillehammer Ishockeyklubb ble stiftet i 2002, og het den gang «Nordre Sving Supporterklubb». De skiftet navn til «Patriotene» i 2012, samtidig som de fikk på plass ett komplett styre. Sesongen 2012/13 hadde de 39 betalende medlemmer.

## Referanser


## Eksterne lenker
* 
* Nordre Sving Supporterklubb